Title: ประกาศกระทรวงพาณิชย์ เรื่อง กำหนดด่านศุลกากรที่ผู้ส่งหรือนำสินค้ามาตรฐานข้าวหอมมะลิไทยออกนอกราชอาณาจักรต้องแสดงใบรับรองมาตรฐานสินค้า

ประกาศกระทรวงพาณิชย์

ประกาศกระทรวงพาณิชย์
เรื่อง
กำหนดด่านศุลกากรที่ผู้ส่งหรือนำสินค้ามาตรฐาน
ข้าวหอมมะลิไทยออกนอกราชอาณาจักร
ต้องแสดงใบรับรองมาตรฐานสินค้า

อาศัยอำนาจตามความในข้อ ๔ (๔) และมาตรา ๑๖
แห่งพระราชบัญญัติมาตรฐานสินค้าขาออก พ.ศ. ๒๕๐๓ แก้ไขเพิ่มเติมโดยพระราชบัญญัติมาตรฐานสินค้าขาออก
(ฉบับที่ ๒) พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐
ของรัฐธรรมนูญแห่งราชอาณาจักรไทย บัญญัติให้กระทำโดยอาศัยอำนาจตามบัญญัติแห่งกฎหมายรัฐมนตรีว่าการกระทรวงพาณิชย์
โดยคำแนะนำของคณะกรรมการมาตรฐานสินค้า จึงออกประกาศไว้ ดังต่อไปนี้

ข้อ ๑ 
ผู้ส่งหรือผู้นำสินค้ามาตรฐานข้าวหอมมะลิไทยออกนอกราชอาณาจักรทางด่านศุลกากรต่อไปนี้
คือ ท่ากรุงเทพฯ ด่านศุลกากรแหลมฉบัง ด่านศุลกากรสุไหงโก  ลก ด่านศุลกากรปาดังเบซาร์
ต้องแสดงใบรับรองมาตรฐานสินค้าต่อพนักงานศุลกากร

ข้อ ๒ 
การส่งหรือนำสินค้ามาตรฐานข้าวหอมมะลิไทยออกนอกราชอาณาจักรทางด่านศุลกากรที่กำหนดไว้ในข้อ
๑ เพื่อใช้ในยานพาหนะที่บรรทุกออกไป หรือเพื่อเป็นตัวอย่าง
อย่างใดอย่างหนึ่งหรือหลายอย่างรวมกันมีปริมาณครั้งละไม่เกิน ๒๐ กิโลกรัม
ผู้ส่งหรือนำออกไม่ต้องจดทะเบียนเป็นผู้ทำการค้าขาออกซึ่งสินค้ามาตรฐานข้าวหอมมะลิไทย
และไม่ต้องแสดงใบรับรองมาตรฐานสินค้า

ข้อ ๓[๑]  ประกาศฉบับนี้ให้ใช้บังคับเมื่อพ้นกำหนด ๑๕
วัน นับแต่วันประกาศในราชกิจจานุเบกษาเป็นต้นไป

ประกาศ
ณ วันที่ ๑๕ กุมภาพันธ์ พ.ศ. ๒๕๔๕
อดิศัย  โพธารามิก

รัฐมนตรีว่าการกระทรวงพาณิชย์

อุษมล/ผู้จัดทำ
๒๖
กันยายน ๒๕๕๔

[๑] ราชกิจจานุเบกษา
เล่ม ๑๑๙/ตอนพิเศษ ๒๑ ง/หน้า ๓/๗ มีนาคม ๒๕๔๕